CELEX: 31998R0644
Language: mt
Date: 1998-03-20 00:00:00
Title: Ir-Regolament tal-Kummissjoni (KE) Nru 644/98 ta' l-20 ta’ Marzu 1998 li jissupplimenta l-Anness mar-Regolament (KE) Nru 1107/96 dwar ir-reġistrazzjoni ta’ l-indikazzjonijiet ġeografiċi u d-denominazzjoni ta’ l-oriġni skond il-proċedura stabbilita fl-Artikolu 17 tar-Regolament tal-Kunsill (KEE) Nru 2081/92Test b’rilevanza għaż-ŻEE

Avviż Legali Importanti

|

31998R0644

Official Journal L 087 , 21/03/1998 P. 0008 - 0009

		Ir-Regolament tal-Kummissjoni (KE) Nru 644/98ta' l-20 ta’ Marzu 1998li jissupplimenta l-Anness mar-Regolament (KE) Nru 1107/96 dwar ir-reġistrazzjoni ta’ l-indikazzjonijiet ġeografiċi u d-denominazzjoni ta’ l-oriġni skond il-proċedura stabbilita fl-Artikolu 17 tar-Regolament tal-Kunsill (KEE) Nru 2081/92(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u d-denominazzjoni ta’ l-oriġni għall-prodotti u l-oġġetti ta’ l-ikel agrikoli [1], kif l-aħħar emendat bir-Regolament tal-Kummissjoni (KE) Nru 1068/97 [2], u b’mod partikolari l-Artikolu 17(2) tiegħu,Billi, għal ċerti ismijiet innotifikati mill-Istati Membri skond l-Artikolu 17 tar-Regolament (KEE) Nru 2081/92, intalab tagħrif addizzjonali sabiex jiġi żgurat illi ħarsu l-Artikoli 2 u 4 ta’ dan ir-Regolament; billi dan it-tagħrif addizzjonali juri illi d-denominazzjonijiet iħarsu l-Artikoli msemmija; billi jridu għalhekk jiġu rreġistrati u miżjuda fl-Anness mar-Regolament tal-Kummissjoni (KE) Nru 1107/96 [3], kif l-aħħar emendat bir-Regolament (KE) Nru 134/98 [4];Billi, wara l-adeżjoni ta’ tliet Stati Membri oħra, il-perjodu taż-żmien ta’ sitt xhur ipprovdut fl-Artikolu 17 tar-Regolament (KEE) Nru 2081/92 irid jibda fid-data ta’ l-adeżjoni tagħhom; billi wħud mid-denominazzjonijiet innotifikati minn dawn l-Istati Membri iħarsu l-Artikoli 2 u 4 ta’ dan ir-Regolament u għalhekk għandhom jiġu rreġistrati;Billi l-miżuri pprovduti f’dan ir-Regolament huma skond l-opinjoni tal-Kumitat Regolatorju dwar l-Indikazzjonijiet Ġeografiċi u d-denominazzjoni ta’ l-Oriġini,ADOTTAT DAN IR-REGOLAMENT:L-Artikolu 1Id-denominazzjonijiet fl-Anness ma’ dan ir-Regolament huma hawnhekk miżjuda fl-Anness mar-Regolament (KE) Nru 1107/96.L-Artikolu 2Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunità Ewropea.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussel, fil-20 ta’Marzu 1998.Għall-KummissjoniFranz FischlerMembru tal-Kummissjoni[1] ĠU L 208, ta' l-1. 24.7.1992, p. 1.[2] ĠU L 156, tat-13.6.1997, p. 10.[3] ĠU L 148, ta' l-1. 21.6.1996, p. 1.[4] ĠU L 15, tal-21.1.1998, p. 6.--------------------------------------------------L-ANNESSA. IL-PRODOTTI MAĦSUBA GĦALL-KONSUM MILL-BNIEDEM ELENKATI FL-ANNESS II MAT-TRATTATIl-Laħam frisk (u l-ġewwieni)IL-ĠERMANJA- Ix-Schwäbisch-Hällisches Qualitätsschweinefleisch (IĠP)Il-Prodotti bbażati fuq il-laħamL-ITALJA- Il-Greußener Salami (IĠP)Iż-Żjut u x-xaħmijietIż-Żejt taż-żebbuġaL-ITALJA- It-Toscano (IĠP)- It-Terra d’Otranto (IOP)B. IL-PRODOTTI TA’ L-IKEL ELENKATI Fl-ANNESS I MAR-REGOLAMENT (KEE) Nru 2081/92Il-BirraIL-ĠERMANJA- Il-Gögginger Bier (IĠP)- Ir-Reuther Bier (IĠP)- Il-Wernesgrüner Bier (IĠP)--------------------------------------------------